gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl gl gl gl gl gl gl gl gl de en sv fr de de it gl gl gl gl gl gl gl gl es gl gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Vigo sae á rúa na defensa da ría
Domingo, 25 de setembro de 2022
Da praza da Estrela a Bouzas
Numerosos colectivos xuntáronse este domingo en Vigo contra o ladrillo, a especulación e a contaminación nunha das rías máis produtivas e fermosas de Galiza.
Redacción - 20:30 26/05/2008
Tags: A Ría non se Vende Galiza non se Vende ría de Vigo
Durante a manifestación / Imaxes: Zélia García
A rede de colectivos A Ría non se Vende convocou este domingo en Vigo unha manifestación para denunciar a destrución da Ría de Vigo e a súa contorna, unha das máis fermosas e produtivas de todo o país, por causa da especulación, o ladrillo e a contaminación.
A marcha xuntou, ao longo dos seus case catro quilómetros (da Praza da Estrela ao barrio de Bouzas), a colectivos como o Comité Cidadán de Emerxencia da Ría de Ferrol, Bouzas Móvete!, a Asociación pola Defensa do Parque Rosalía de Lugo, SOS Serra da Groba, Salvemos Monteferro, a Plataforma contra o TAV, Voces polo Litoral de Teis, Foro Social de Cangas... que saíran "á rúa pola ría", lembrando, un a un, os proxectos urbanísticos que están a estragar este espazo natural.
Ao terminar a manifestación, membros do colectivo A Ría non se Vende (formada por Agrupaçom de Montanha Augas Limpas AMAL, Bouzas Móvete!, Caleidoskopio, A Faísca, A Revolta, Foro Social de Cangas, G.A.S. Vigo, Luita Verde, OAR Redondela, Plataforma en Defensa da Illa de San Simón, Salvemos Monteferro, Verdegaia, SOS Serra da Groba e Voces polo litoral de Teis) lembraron os proxectos municipais (tamén houbo berros contra a xestión do alcalde vigués, Abel Caballero durante a marcha) contra os que protestan, entre eles o recheo do porto de Bouzas, a macrodepuradora do Río Lagares ou a ampliación do porto deportivo de Teis.
A plataforma convocante amosouse sorprendida pola resposta cidadá, e seu voceiro e tamén representante de Bouzas móvete!, Duarte Ferrín, quixo salientar que "unha participación tan contundente deixa claro que o que di Caballero de que conta co consenso da cidade non é verdade, e que a xente está en contra da ampliación do porto".
Velaquí podedes ver un vídeo realizado polo colectivo GZ Vídeos sobre a marcha
"Á rúa pola ría": as comarcas do contorno vigués teñen a punto a mobilización
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Unhas 8.000 persoas saíron "á rúa pola ría" / Imaxe: Zélia García
Membros do colectivo Bouzas Móvete! chegando ao seu barrio / Imaxe: Zélia García
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto